ད་ལྟའང་ད་དུང་ལྷ་རིས་པ་སངས་རྒྱས་ཚེ་བརྟན་ལགས་ཀྱིས་མུ་མཐུད་དུ་སློབ་མ་ལྷ་རིས་པ་གང་མང་བསྐྱངས་པའི་ཞོར་དུ་ལྷ་རིས་འབྲི་བཞེངས་ཀྱི་ཆུ་རྒྱུན་ཆད་དུ་མ་བཅུག་པར་ཐང་ག་ཧ་ཅང་མང་པོ་ཞིག་བཞེངས་ཤིང་བསྐྲུན་འདུགཁོས་བཤད་ན།ལྷ་བཞེངས་པ་ནི་རིག་གནས་ཤིག་རྒྱུད་འཛིན་བྱས་པ་ཡིན་ལ་ཚོགས་བསོགས་དགེ་སྦྱོར་གྱི་རིགས་ཤིག་ཀྱང་ཡིན་པ་མ་ཟད།རང་སེམས་རྣལ་ལ་འབབ་བྱེད་བཅས་ཀྱི་དགེ་མཚན་བགྲང་ལས་འདས་པ་ཡོད་ཟེར།དེ་བས་ཁོ་རང་ད་ལྟ་ལོ་ན་མཐོ་སར་བསླེབས་ནའང་མུ་མཐུད་དུ་ལྷ་རིས་འབྲི་བཞེངས་ཀྱི་སེམས་འདུན་མ་ཡལ་བར།ལོ་ངོ་གཅིག་གི་ཡུན་ལ་ལྷ་གྲངས་མང་བའི་ཐང་ག་དང་ཚོགས་ཞིང་གི་རིགས་གཉིས་ནས་གསུམ་བར་བཞེངས་ཀྱིན་ཡོད་ལ་ཐང་ག་ཆུང་བའི་རིགས་བཅུ་ལྷག་ཙམ་བཞེངས་ནས་ལྷ་རིས་འབྲི་བཞེངས་ཀྱི་རྒྱུན་བསྐྱང་དང་སྐྱོང་མུས་སུ་ཡོད་ཞེས་ཟེར།རེད་དེ།ང་ཚོས་ཀྱང་ལྷ་རིས་པ་སངས་རྒྱས་ཚེ་བརྟན་གྱི་སྙིང་སྟོབས་དང་ཐང་གའི་རིག་གནས་ལ་བཟུང་བའི་བསམ་པ་རྩེ་གཅིག་པ་ལ་སློབ་སྦྱོང་དང་ཡི་རང་བྱ་དགོས་པར་སྙམ་མོ།།